‘બળ્યું આ રૂપ! ને બળી આ યુવાની! એણે તો આ ઉપાધિ સર્જી છે.’ યુવતી બાજુના એક ભાંગેલા બાંકડા ઉપર બેસીને હીબકાં ભરવા માંડી, ‘જો હું કાળી ને કદરૂપી હોત તો એ મારા પ્રેમમાં ન પડ્યો હોત! અને તો મારું દિલ પણ ન તોડ્યું હોત! દગાબાજ...! લંપટ...! પાપી...!’દેવ મામલો સમજી ગયો. પૂરો અડધો કલાક એ યુવતીને સમજાવતો રહ્યો, ‘આ જગત આખું ઇશ્વરે રચેલી માયાજાળ છે. એમાં બધી જાતના નમૂનાઓ ભટકતા હોય છે. તને પ્રેમી પારખતાં ન આવડ્યું એમાં કંઇ મરી ન જવાય.’